b'\n_START_ARTICLE_\nKroglasta zvezdna kopica\n_START_PARAGRAPH_\nKroglasta ali tudi globularna kopica je prostorsko tesno gravitacijsko zdru\xc5\xbeena krogelna skupina zvezd, ki kro\xc5\xbei okrog galakti\xc4\x8dnega sredi\xc5\xa1\xc4\x8da kot satelit. Kroglaste kopice imajo proti sredi\xc5\xa1\xc4\x8du veliko gostoto zvezd. Te so med seboj zelo tesno vezane z gravitacijsko silo, ki kopici daje sferi\xc4\x8dno obliko._NEWLINE_Ime te vrste zvezdnih kopic je izpeljano iz latinske besede globulus - majhna krogla.'